open-index/open-wikipedia-markdown huggingface dataset:
Tuki

**Tuki** eli **tukiainen** tarkoittaa taloustieteessä rahallista avustusta, jonka tarkoituksena on subventoida eli laskea hyödykkeen hintaa, tukea yrityksen toimintaa tai kannustaa muutoin liian vähäistä taloudellista toimintaa. Yleensä tukiaisia maksaa hallitus tai paikallishallinto.

Kansainvälisessä kaupassa tukia pidetään usein kaupan esteenä ja protektionismina. Tällöin niiden katsotaan vääristävän markkinoita. Muutoin talouspolitiikassa tukiaisia voidaan käyttää markkinahäiriöiden korjaamiseen. Esimerkiksi matalapalkkaisen työn tukemisella pyritään kannustaa työn vastaanottamista tilanteessa, jossa tulonlisäys sosiaalitukiin nähden on muutoin alhainen.

Eräs erikoistapaus tuista on maataloustuki, jolla historiallisista syistä Suomessa on ollut keskeinen poliittinen merkitys. Esimerkiksi Britanniassa on aiemmin historiallisista syistä ollut keskeisessä asemassa hiilikaivosteollisuuden tukeminen, ja EU:ssa on tuettu muun muassa oliivinviljelyä. Monissa maissa tuetaan myös telakkateollisuutta.

## Arvostelua
### "Yrityksiä ei pidä pelastaa konkursseilta"
Professori Niku Määttäsen mukaan yrityksiä ei pidä pelastaa konkursseilta tukiaisilla. Jos konkurssiin menneen yrityksen toiminta sinänsä on kannattavaa, konkurssiyritys siirtyy velkojien kautta uusiin käsiin. 

Professori Ari Hyytisen mukaan konkurssit lisäävät talouskasvua: yleensä vähiten tuottavat yritykset menevät konkurssiin ja eniten tuottavat laajentavat toimintaansa. Tämä tuottavuuden nousu johtaa keskimäärin myös palkkatason nousuun eikä lisää työttömyyttä pitkäaikaisesti, jos työmarkkinat toimivat edes jotenkin kohtuullisesti. 

Autoteollisuuteen erikoistunut ruotsalainen professori Christer Karlsson vastusti Saab-autonvalmistajan pelastamista konkurssilta tukiaisilla: "kymmenen vuoden kuluttua tehtaan lopettamista ei seudulla olisi enää huomannut." Hänen mukaansa Saabin alasajo olisi ollut "parempi kuin toivottoman toiminnan jatkaminen. Jos vanha olisi raivattu pois tieltä, kokonaan jotain uutta olisi päässyt syntymään". Hänen mukaansa hallituksen tukipäätös oli populismia: "Nyt hallitus voi sanoa yrittäneensä auttaa". 

### "Rahan syytäminen tuotekehitykseen on haitallista"
MIT-yliopiston taloustieteen professori Bengt Holmström: "Raha on tuhoisaa innovatiivisuudelle". Innovaatiot syntyvät niukkuudesta ja tarkkaan sanelluista reunaehdoista, eivät siitä, että syydetään julkista rahaa tutkimus- ja kehityshankkeisiin ja annetaan tutkijoiden käyttää vapaasti luovuuttaan. 

Holmström siteeraa Amazonin perustaja Jeff Bezosta, jonka mukaan Amazon ei olisi ikinä tehnyt yhtään innovaatiota, mikäli projekteille olisi annettu tarpeeksi rahaa ja aikaa.

Esimerkiksi Tekes jakaa julkisia rahoja 600 miljoonaa euroa vuodessa, mutta kuitenkaan maailmanmarkkinoilla ei juurikaan ole suomalaisia menestystuotteita.

## Katso myös
* Yritystuki
* Maataloustuki
* Sääntely
* Kulttuurin tuet Suomessa

## Lähteet
Abbottabad

**Abbottabad** () on kaupunki Pakistanin Luoteisprovinssissa 150 kilometriä Islamabadista pohjoiseen, 205 kilometriä Peshawarista 1&nbsp;250 metrin korkeudella merenpinnasta. Vuonna 1998 kaupungissa oli 106&nbsp;101 asukasta; lukuun kuuluu sotilastukikohdan väki.

## Historia

Abbottabadin perustivat aluetta hallinneet britit 1853, ja se  sai nimensä majuri James Abbottin mukaan. Heillä oli siellä sotilastukikohta ja parantola. Nykyisin kaupungissa on Pakistanin armeijan tukikohta.

Vuoden 2005 maanjäristys runteli kaupunkia pahoin. Yhdysvaltain laivaston iskujoukot tekivät 2. toukokuuta 2011 sissi-iskun Abbottabadiin ja surmasivat terroristijärjestö al-Qaidan johtajan Osama bin Ladenin.

## Lähteet
Christopher Jacot

**Christopher Jacot** (s. 30. kesäkuuta 1979 Toronto, Ontario) on kanadalainen näyttelijä.

## Ura
Jacot opiskeli high schoolin jälkeen Earl Haig Secondary Schoolissa draamaa, jonka aikana hän esiintyi jo ensimmäisissä elokuvissa. Jacot sai ensimmäisen pääroolinsa televisiosarjasta *MythQuest* vuonna 2001. Sarjan jälkeen hän esiintyi muutamissa televisiosarjoissa, kuten Aarteenmetsästäjä, Kadonneiden jäljillä ja Taisteluplaneetta Galactica ennen kuin Jacot teki ensimmäisen ääniroolinsa Ihmenelosissa vuonna 2006, jossa hän ääninäytteli Johnny Stormia.

## Aiheesta muualla
* Northernstars 
* TV.com
Paritanssi

**Paritanssi** on tanssia, jota kaksi ihmistä tanssivat yleensä kosketuksissa toisiinsa. Yhteisellä tanssikuviolla, koreografialla, on merkittävä sija tapahtumassa. 

Tanssiparin osapuolilla on molemmilla oma roolinsa. Yleensä mies on viejä ja nainen seuraaja. Viejä siirtää yhteistä painopistettä haluamaansa suuntaan ja näin viestii parilleen tulevasta liikkeestä. Samalla seuraaja ottaa askeleen osoitettuun suuntaan. Tarvittavat voimat eivät ole kovin suuria ja molemmat tanssijat kannattavat itsensä suurimman osan aikaa. Askeleilla on viejän ja musiikin osoittama rytmi. Viejä tulkitsee musiikin liikkeeksi ja ohjaa seuraajaa. Seuraaja saa myös tarvittaessa tukea viejästä. 

Paritanssilla on sosiaalinen ja emotionaalinen ulottuvuus. Se ilmentää myös ihmisten seksuaalisia tunteita.

## Paritansseja
*boogie woogie
*cha-cha
*danzón
*foxtrot
*fusku
*jenkka
*habanera
*hambo
*humppa
*jive
*paso doble
*mambo
*marinera
*merengue
*polkka
*quickstep
*rumba
*salsa
*samba
*tango
*valssi

## Kirjallisuutta
* 

## Aiheesta muualla

* http://tanssi.net/keskustelu/projektit/seinajoki/niiniluoto.html 
* http://www.uta.fi/laitokset/mustut/paritanssi.pdf
Robert Gesink

**Robert Gesink** (s. 31. toukokuuta 1986 Varsseveld) on alankomaalainen maantiepyöräilijä. Hän edusti koko ammattilaisuransa ajan, vuosina 2007–2024, samaa alankomaalaistallia, joka viimeksi tunnettiin nimellä Team Visma–Lease a Bike. Hän oli aktiivivuosinaan hyvä mäkiajaja.

## Saavutuksia

;2006
:Settimana Ciclista Lombarda, kokonaiskilpailun ja 3. etapin voitto
:Circuito Montanes, kokonaiskilpailun ja 6. etapin voitto
:Tour de l'Avenir, kokonaiskilpailussa toinen
:Maantiepyöräilyn maailmanmestaruuskilpailut, alle 23-v. maantieajossa kuudes
;2007
:Belgian ympäriajo, 4. etapin voitto
:Puolan ympäriajo, kokonaiskilpailussa toinen
:Saksan ympäriajo, kokonaiskilpailussa viides, nuorten kilpailun voitto
:Kalifornian ympäriajo, nuorten kilpailun voitto
;2008
:Kalifornian ympäriajo, nuorten kilpailun ja 3. etapin voitto 
:Pariisi–Nizza-ajo, kokonaiskilpailussa neljäs, nuorten kilpailun voitto
:La Flèche Wallonne, neljäs
:Dauphiné Libéré, kokonaiskilpailussa neljäs
:Olympialaiset: maantieajossa ja aika-ajossa kymmenes
:Espanjan ympäriajo, kokonaiskilpailussa seitsemäs
:Maantiepyöräilyn maailmanmestaruuskilpailut, maantieajossa kymmenes
;2009
:Kalifornian ympäriajo, nuorten kilpailun voitto
:Baskimaan ympäriajo, kokonaiskilpailussa kuudes
:Amstel Gold Race, kolmas
:Dauphiné Libéré, kokonaiskilpailussa neljäs
:Espanjan ympäriajo, kokonaiskilpailussa kuudes, 8. ja 12. etapilla kolmas
:Giro dell'Emilia, voitto
:Lombardian ympäriajo, kuudes
;2010
:Tirreno–Adriatico, kokonaiskilpailussa viides, nuorten kilpailun voitto
:Sveitsin ympäriajo, kokonaiskilpailussa viides, 6. etapin voitto
:Ranskan ympäriajo, kokonaiskilpailussa viides, 8. etapilla kolmas
:Grand Prix Cycliste de Québec, kolmas
:Grand Prix Cycliste de Montréal, voitto
:Giro dell'Emilia, voitto
;2011
:Omanin ympäriajo, kokonaiskilpailun, 4. ja 5. (aika-ajo) etapin voitto
:Tirreno–Adriatico, kokonaiskilpailussa toinen, nuorten kilpailun voitto
:Baskimaan ympäriajo, kokonaiskilpailussa kolmas
:Grand Prix Cycliste de Québec, toinen
;2012
:Kalifornian ympäriajo, kokonaiskilpailun ja 7. etapin voitto
:Sveitsin ympäriajo, kokonaiskilpailussa neljäs
:Espanjan ympäriajo, kokonaiskilpailussa kuudes
;2013
:Katalonian ympäriajo, kokonaiskilpailussa kuudes
:Grand Prix Cycliste de Québec, voitto
;2015
:Ranskan ympäriajo, kokonaiskilpailussa kuudes
;2016
:Espanjan ympäriajo, 14. etapin voitto, 10. etapilla toinen, 17. etapilla kolmas
:Lombardian ympäriajo, seitsemäs
;2017
:Ranskan ympäriajo, 8. etapilla toinen
;2018
:Italian ympäriajo, 20. etapilla toinen
;2022
:Espanjan ympäriajo, 18. etapilla kolmas

## Lähteet
*Robert Gesink Trap–Friis-tietokannassa 
*Profiili www.cyclingarchives.com 
### Viitteet

## Aiheesta muualla

*Virallinen sivusto  
*Profiili Rabobankin sivustolla
Tomáš Berdych

**Tomáš Berdych**  (s. 17. syyskuuta 1985 Valašské Meziříčí, Tšekki) on tšekkiläinen tennispelaaja. Hän on yltänyt Grand Slam -turnauksissa parhaimmillaan välieriin Ranskan avoimissa 2010, Yhdysvaltain avoimissa 2012 ja Australian avoimissa 2014 ja 2015 sekä finaaliin Wimbledonissa 2010. Hän on myös yltänyt puolivälieriin Wimbledonissa 2007, neljännelle kierrokselle Ranskan avoimissa 2006 ja 2012, Yhdysvaltain avoimissa vuosina 2004, 2006 ja 2007. Hän on voittanut urallaan 13 ATP-turnausta kaksinpelissä ja selviytynyt lisäksi 19 kertaa loppuotteluun. Nelinpelissä hänellä on kaksi voittoa. Hän on ollut parhaimmillaan neljäntenä kaksinpelin maailmanlistalla. Berdychiä valmentaa Tomas Krupa ja hän asuu Monacossa.

## Turnausvoitot
### Kaksinpeli

### Nelinpeli

## Lähteet
* Berdychin profiili ja tilastoja ATP:n sivuilla 

## Aiheesta muualla

* Tomáš Berdychin kotisivut
Ben Vereen

**Ben Vereen** (s. 10. lokakuuta 1946) on yhdysvaltalainen näyttelijä, tanssija ja laulaja, joka on esiintynyt muiden muassa musikaaleissa *[[Jesus Christ Superstar (rockooppera)|Jesus Christ Superstar]]* (1972) ja *[[Pippin (musikaali)|Pippin]]* (1973). Hän on myös näytellyt televisiossa ja elokuvissa.

Vereen, ristimänimeltään **Benjamin Augustus Middleton**, sai 21-vuotiaana tietää olevansa adoptoitu. Hän on maailmankuulun R&B-muusikko Usherin kummi.

Vereenille myönnettiin Tony-palkinto vuonna 1973. Hän on ollut kahdesti naimisissa, ja hän sai viisi lasta. Yksi tyttäristä, Naja, kuoli 16-vuotiaana liikenneonnettomuudessa vuonna 1987. 

Vereen loukkaantui vuonna 1992 itse auto-onnettomuudessa, mutta kuntoutuminen onnistui hyvin ja tanssikyky palautui ennalleen. Hän sai pappisvihkimyksen tammikuussa 2006.

## Lähteet

## Aiheesta muualla
*
Multan

**Multan** (pandžabiksi ja ) on kaupunki Pakistanissa Punjabin provinssissa. Vuonna 1998 kaupungissa oli noin 1,2 miljoonaa asukasta, mikä tekee siitä Pakistanin viidenneksi suurimman kaupungin.

Alue tunnetaan sufilaisuuden keskuksena. Se sijaitsee Punjabin eteläosissa suunnilleen Pakistanin maantieteellisessä keskipisteessä. 

Bahauddin Zakariya -yliopisto, jonka kampus sijaitsee kymmenkunta kilometriä kaupungin keskustasta,  on alueen huomattavin korkeakoulu. Se on perustettu 1975. Yliopistossa on sekä humanistisia että luonnontieteiden laitoksia, mutta sen tärkein osaamisala ovat maataloustieteet. Yliopistoon otetaan vuosittain noin 6500 opiskelijaa 20 eri osastolle.

## Lähteet

## Aiheesta muualla
Kenia yleisurheilun sisäratojen maailmanmestaruuskilpailuissa 2008

**Kenian** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 20. helmikuuta 2008.

## Joukkue
### Miehet
* 800 metrin juoksu: Wilfred Bungei, Richard Kiplagat
* 1 500 metrin juoksu: Daniel Kipchirchir Komen, Suleiman Simotwo
* 3 000 metrin juoksu: Paul Kipsiele Koech, Edwin Cheruiyot Soi

### Naiset
* 3 000 metrin juoksu: Sylvia Jebiwot Kibet, Veronica Wanjiru Nyaruai

## Tulokset
### Miehet

### Naiset

## Lähteet
* http://www.iaaf.org/WIC08/news/kind=100/newsid=43486.html

### Viitteet
Vaattojärvi

**Vaattojärvi** on vajaan kahdensadan asukkaan järvikylä Kolarin kunnassa. Kylässä on noin 80 asuttua taloa ja noin 70 vapaa-ajan asuntoa. Lisäksi kylästä löytyy kauppa, koulu, viisi toimivaa maitotilaa, kaksi lammastilaa, perunanviljelijä, kaksi kenttäsirkkeliä, puusepänverstas sekä korjaamotoimintaa.

Vaattojärvellä on lavatanssipaikka nimeltä Rantapaviljonki, joka valmistui vuonna 1992. Paviljongilla järjestetään kesäisin tansseja joka lauantai, ja myös muunlaista toimintaa voidaan järjestää, joko yleisiä tai yksityisiä tilaisuuksia. Erityisen Rantapaviljongista tekee se, että se on Länsi-Lapin ainoa kesätanssipaikka, josta saadulla tuotolla kylää on kehitetty monin eri tavoin. Rantapaviljongin yhteydessä on yleinen uimaranta, ja sen ympäristöön on rakennettu myös muita rakennuksia, kuten anniskeluterassi ja pukuhuoneet.

Vaattojärven koulussa toimivat alakoulun luokat esikoulusta kuudenteen. Koulun läheisyydessä on 1970-luvun lopulla rakennettu valaistu kuntorata, jonka pituus on noin 1&nbsp;600 metriä. Uuden koulun rakentamisen yhteydessä vuonna 1994 koulun läheisyyteen rakennettiin täysimittainen, valaistu jääkiekkokaukalo, sekä hieman myöhemmin pukeutumistila sitä varten.

## Aiheesta muualla
*Vaattojärven kylän kotisivut

### Kirjallisuutta
*Heikki, Elma: *Telatie johtaa kylään. Syrjäkylän tarinaa eli muistelmia vuosien varrelta.* Tornio: E. Heikki, 1986.
*Jaako, Pentti ym. (toim.): *Kalakentästä kylän raitille : Vaattojärven kylähistoria.* Vaattojärven kylähistoriatoimikunta, 1995. .
Jeremy Lloyd

**Jeremy Lloyd** (22. heinäkuuta 1930 Lontoo – 23. joulukuuta 2014) oli tunnettu brittiläinen televisio- ja elokuvavaikuttaja. Hän työskenteli vuodesta 1972 *Are You Being Served?* -sarjassa, jota hän käsikirjoitti yhdessä David Croftin kanssa. Hän ja Croft loivat myöhemmin sarjan *[[Maanalainen armeija iskee jälleen]]*.

Lloyd oli myös näyttelijä. Hän oli ehdolla Baftan (1989) ja kahden Emmy-palkinnon saajaksi (1970).

## Lähteet

## Aiheesta muualla
*
Gujranwala

**Gujranwala** (, ) on kaupunki Pakistanissa Punjabin provinssissa Indusin sivujoen Chenabin varrella. Kaupunki on saanut alkunsa 1800-luvulla ja se tunnetaan esimerkiksi sikhihallitsija Randžit Singhin kotikaupunkina. Nykyisin se on kaupan ja teollisuuden keskus, jonka kaupunkialueen asukasluku oli vuoden 2017 väestönlaskennan mukaan 2&nbsp;028&nbsp;421.

## Historia

Nykyinen Gujranwalan kaupunki oli pitkään melko vähämerkityksellinen kylä. Nimensä se sai gudjarien heimolta, jotka Sansi-heimon jatit olivat ajaneet nykyisen Amritsarin seudulta.

Esimerkiksi Intian suurmogulien kaudella sitä ei juurikaan mainittu historiallisissa lähteissä. 1700-luvun alkupuolella sen valtasi Charat Singh, myöhemmän sikhihallitsija Randžit Singhin isoisä. Randžit syntyi Gujranwalassa ja teki siitä laajentuvan Sikhivaltakunnan pääkaupungin, kunnes pääkaupunki siirrettiin vuonna 1799 Lahoreen. Gujranwalassa syntyi myös sikhikenraali Harl Singh Nalwa, joka tunnettiin etenkin sotaretkestään afgaaneja vastaan. Randžit Singin isän ja isoisän *[[samadh]]* sijaitsevat Gujranwalassa. Gujranwalassa säilytetään myös osaa Lahoreen haudatun Randžit Singhin tuhkasta.

Gujranwala säästyi suurimmaksi osaksi vuonna 1857 syttyneen sepoy-kapinan hävitykseltä. Vuonna 1867 siitä tehtiin oma kuntansa. Vuosina 1921–1922 kaupunki kärsi Khilafat-liikkeen ja kansalaistottelemattomuuskampanjoiden aiheuttamista levottomuuksista. Mellakoitsijat polttivat esimerkiksi kaupungin rautatieaseman. Britit rankaisivat paikallisia rakennuttamalla uuden rautatieaseman kauaksi kaupungista. Sittemmin kaupunki on jäänyt poliittisesti muiden paikkakuntien varjoon, mutta samalla siitä on muodostunut merkittävä teollinen keskus.

## Talous ja liikenne

Gujranwala on kaupan ja teollisuuden keskus. Kaupungin teollisuuden tuotteisiin kuuluvat esimerkiksi keramiikka, tekstiilit, elektroniikka ja nahka. Kaupunki on myös ympäröivän maatalousalueen kauppapaikka. Kaupungissa myydään esimerkiksi viljaa, meloneja ja sokeriruokoa. Viereisellä Chenabjoella on vesivoimala.

Kaupungista kulkee maantie ja rautatie Lahoreen ja Peshawariin.

## Väestö ja koulutus
Gujranwalan asukasluku oli Pakistanin vuoden 2017 väestönlaskennan mukaan 2&nbsp;028&nbsp;421. Vuonna 2007 kaupunkialueella asui noin 1&nbsp;513&nbsp;000 asukasta.

Kaupungissa on useita Punjabin yliopistoon kuuluvia collegeja, vuonna 2002 perustettu GIFT-yliopisto sekä vuonna 2003 avattu Rachnan teknillinen ammattikorkeakoulu.

## Lähteet

## Aiheesta muualla
David Croft

**David Croft** OBE (7. syyskuuta 1922 – 27. syyskuuta 2011 Portugali) oli brittiläinen televisiokäsikirjoittaja. Hän loi lukuisia tilannekomedioita, joiden joukossa ovat *[[Ruutiukot]]*, *Are You Being Served?*, *[[Maanalainen armeija iskee jälleen]]* ja *Oh, Doctor Beeching!*.

Croftin yhteistyökumppaneina olivat Jimmy Perry, Jeremy Lloyd ja Richard Spendlove. Hän ystävystyi 1950-luvulla säveltäjä Cyril Ornadelin kanssa ja muun muassa käsikirjoitti tämän säveltämiä musikaaleja. Hänestä ja Perrystä tehtiin Brittiläisen imperiumin ritarikunnan upseereja vuonna 1978.

Croft voitti Baftan 1971 ja oli useaan otteeseen ehdolla. Hänellä on vaimonsa kanssa seitsemän lasta.

## Lähteet

## Aiheesta muualla
*
Jimmy Perry

**Jimmy Perry** (20. syyskuuta 1923 – 23. lokakuuta 2016) oli brittiläinen televisiokäsikirjoittaja. Hän loi David Croftin kanssa tilannekomediasarjan *[[Ruutiukot]]*, joka pyöri BBC:llä vuosina 1968–1977.

Perry oli Brittiläisen imperiumin ritarikunnan upseeri (OBE) vuodesta 1978.

## Lähteet

## Aiheesta muualla
*
Chris Sarandon

**Christopher "Chris" Sarandon** (s. 24. heinäkuuta 1942) on yhdysvaltalainen näyttelijä. 

Sarandon on esiintynyt muiden muassa elokuvissa *[[Hikinen iltapäivä]]* (1975), *Raiskattu* (1976), *[[Kauhun yö]]* (1985), *Prinsessan ryöstö* (1987), *[[Painajainen ennen joulua]]* (ääni, 1993) ja *Pikku miehiä* (1997). Hänellä on ollut myös televisiorooleja. Sarandon oli vuonna 1976 ehdolla parhaan miessivuosan Oscar-palkinnon saajaksi Leonin roolista elokuvassa *Hikinen iltapäivä*.

Sarandon meni naimisiin opiskelutoverinsa, näyttelijä Susan Sarandonin kanssa 1960-luvun lopulla, mutta pari erosi vuonna 1979. Sarandonin kaksi myöhempää puolisoa ovat Lisa Ann Cooper (1980–1989) ja Joanna Gleason (1994–).

## Aiheesta muualla

*
Uganda yleisurheilun sisäratojen maailmanmestaruuskilpailuissa 2008

**Ugandan** joukkue **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]** julkistettiin 21. helmikuuta 2008.

## Joukkue
### Miehet
* 800 metrin juoksu: Abraham Chepkirwok

## Tulokset
### Miehet

## Lähteet
* iaaf.org

### Viitteet
Abohar

**Abohar** () on kaupunki Intiassa Punjabin osavaltiossa. Vuonna 2001 siellä laskettiin olevan 124&nbsp;339 asukasta. Tämä teki siitä Punjabin kymmenenneksi suurimman kaupungin.

Aboharissa tuotetaan puuvillaa ja sitrushedelmiä.

## Lähteet
Patiala

**Patiala** () on kaupunki Intiassa Punjabin osavaltiossa. Vuonna 2001 siellä laskettiin olevan 303&nbsp;151 asukasta. Tämä teki siitä Punjabin neljänneksi suurimman kaupungin.

Patialan historia liittyy paikalliseen ruhtinassukuun, jotka perustivat Pattialan valtakunnan 1600-luvulla. Itse kaupunki kehittyi vuonna 1763 perustetun Qila Mubarakin linnoituksen ympärille. Patiala liittyi Punjabiin vasta vuonna 1956.

Patialan ilmasto on Punjabille tyypillinen: kesällä on kuumaa, talvella viileää ja monsuunikaudella sataa. Kuumin kuukausi on toukokuu, jolloin lämpötila nousee yli neljänkymmenen, viileimpiä tammi- ja helmikuu, jolloin lämpötila käy lähellä nollaa. Eniten sataa kesä-, heinä-, ja elokuussa. 

## Lähteet

## Aiheesta muualla
Sam Phillips (muusikko)

**Leslie Ann ”Sam” Phillips** (s. 28. tammikuuta 1962 Glendale, Kalifornia, Yhdysvallat) on yhdysvaltalainen laulaja-lauluntekijä. Hän aloitti uransa 1980-luvulla kristillisen musiikin puolella ja tekee edelleen musiikkia. Leslie Phillips -nimellä tehdyt levytyksensä oli tehty kristilliselle levy-yhtiölle, mutta uuden taiteilijanimensä myötä hän poistui valtavirran puolelle. Hänet tunnetaan varmasti parhaiten *[[Gilmoren tytöt]]* -televisiosarjan säveltäjänä. Hän myös esiintyi sarjan kuudennen tuotantokauden päätösjaksossa.

## Diskografia
### Leslie Phillips -nimellä julkaistut albumit

* *[[Beyond Saturday Night]]* (1983)
* *[[Dancing with Danger]]* (1984)
* *[[Black and White in a Grey World]]* (1985)
* *[[The Turning (albumi)|The Turning]]* (1987)
* *[[Recollection (Leslie Phillipsin albumi)|Recollection]]* (kokoelma, 1987)

### Sam Phillips -nimellä julkaistut albumit

* *[[The Indescribable Wow]]* (1989)
* *[[Cruel Inventions]]* (1991)
* *[[Martinis and Bikinis]]* (1994)
* *[[Omnipop (It’s Only A Flesh Wound Lambchop)]]* (1996)
* *[[Zero Zero Zero]]* (kokoelma, 1999)
* *[[Fan Dance]]* (2001)
* *[[A Boot and a Shoe]]* (2004)
* *[[Don’t Do Anything]]* (2008)
* *[[Push Any Button]]* (2013)
* *[[World On Sticks]]* (2018)
* *[[Cold Dark Nights]]* (2019)

## Lähteet
Sam Phillipsin kotisivut
Bathinda

**Bathinda** () on kaupunki Intiassa Punjabin osavaltiossa. Vuonna 2001 siellä laskettiin olevan 217&nbsp;256 asukasta. Tämä teki siitä Punjabin viidenneksi suurimman kaupungin.

Bathinda on merkittävä rautateiden risteysasema. Sieltä pääsee junalla Delhiin Patialan, Ambalan, Hisalin ja Rohtakin kautta. Matka kestää noin kuusi tuntia.

Ensimmäiset maininnat Bathindasta ovat 1200-luvulta. Vuoden 1750 paikkeilla Patialan maharadža valloitti Bathindan, ja alue pysyi osana Patialan ruhtinaskuntaa kunnes se liittyi Punjabiin 1856. 

Kaupunki sijaitsee osavaltion lounaisosassa lähellä Tharin autiomaata. Kesällä lämpötila käy lähellä 50 astetta, talvella lähellä nollaa.

Bathindassa on kaksi tekojärveä, ja sitä kutsutaankin järvikaupungiksi ("The Lake City").


Qila Mubarak in Bathinda.jpg|Qila Mubarakin linnoitus


## Lähteet

## Aiheesta muualla
Amy Yasbeck

**Amy Marie Yasbeck** (s. 12. syyskuuta 1962 Cincinnati, Ohio) on yhdysvaltalainen näyttelijä. Hänen isänsä on libanonilaissyntyinen.

Yasbeck oli naimisissa John Ritterin kanssa vuodesta 1999 tämän kuolemaan 11. syyskuuta 2003. Parin yhteinen tytär syntyi 1998.

Yasbeck on esiintynyt muiden muassa televisiosarjoissa *Wings* ja *[[Päivien viemää]]* sekä lukuisissa elokuvissa, joiden joukossa ovat seuraavat menestykset:

* *Kauhukakara* (1990)
* *Kauhukakara 2* (1991)
* *[[Robin Hood – sankarit sukkahousuissa]]* (1993)
* *[[The Mask – naamio]]* (1994)
* *[[Dracula – verevä vainaja]]* (1995)

## Aiheesta muualla
*
Tavallinen sankari

__NOTOC__
**Tavallinen sankari** on 20. helmikuuta 2008 julkaistu Matti Eskon albumi. Levy sisälsi radiohitit *Sinä olet rakas*, *Nauti ja elä* sekä *Tavallinen sankari*. Albumilla on myös Matti Eskon uusi tulkinta tämän suurimmasta hitistä *Rekkamies*. Levy valittiin radiokanavien äänestyksessä Kuukauden Levyksi helmikuussa.

## Kappaleet
Kaikki kappaleet sovittanut Pertti Haverinen.

# 
# 
# 
# 
# Siivet ja pala taivasta (säv. Timo Forsström, san. Kikka Laitinen)
# 
# 
# 
# 
# 
# 

## Lähteet
Requiem – Fortissimo

**Requiem – Fortissimo**  on australialaisen Virgin Black -yhtyeen neljäs albumi, joka julkaistiin 19. helmikuuta 2008.

*Requiem – Fortissimo* on kolmas osa Virgin Blackin *Requiem*-albumitrilogiassa ja toinen julkaisu *Requiem - Mezzo Forten* jälkeen. Musiikillisesti albumi painottuu koruttomaan, rujoon death-doom metaliin ja muistuttaa etäisesti 1990-luvun alun brittiläistä, My Dying Briden ja Paradise Lostin edustamaa death-doom-aaltoa.

Laulaja Rowan London kertoo albumista:

## Kappalelista
# 
# 
# 
# 
# 
# 
# 

## Arvostelut
* Imperiumi: 8/10

## Lähteet

## Aiheesta muualla
*Albumi The End Recordsin sivulla 
*Albumi Blabbermouthin sivulla, 
*Requiem - Fortissimo Encyclopaedia Metallum -sivustolla
*
Pathankot

**Pathankot** on kaupunki Intiassa Punjabin osavaltiossa, lähellä kolmen osavaltion rajaa. Vuonna 2001 siellä laskettiin olevan lähes 158&nbsp;000 asukasta. Tämä teki siitä Punjabin kuudenneksi suurimman kaupungin.

Pathankot sijaitsee lähellä Punjabin, Jammun ja Kashmirin sekä Himachal Pradeshin rajaa. Se on tärkeä liikenteen solmukohta sekä sotilastukikohta, jossa on sekä ilmavoimien että maajoukkojen varuskunta. Vuonna 1965 Pakistanin joukot iskivät ilmavoimien tukikohtaan osana Intian-Pakistanin toista sotaa.

Matkailijat pysähtyvät Pathankotiin usein matkallaan vuoristoseudulle. Sen etäisyys Jammusta on 110 km, Amritsarista 109 km, Chandigarhsta 269 km ja Delhistä 485 km.

## Lähteet
Sam Phillips

**Sam Phillips** on seuraavien henkilöiden nimi:

* Sam Phillips, levytuottaja
* Sam Phillips, muusikko
* Sam Phillips, malli
Studio 54

**Studio 54** oli Yhdysvalloissa New Yorkin keskikaupungilla sijainnut yökerho. Tila oli alun perin oopperateatteri, vuonna 1927 avattu **Gallo Opera House**, ja toimii nykyäänkin teatterina. Kiinteistössä toimi useita eri teattereita, kunnes CBS osti rakennuksen 1942 ja käytti sitä radiolähetysten ja myöhemmin tv-tuotantojen studiona. Steve Rubell ja Ian Schrager ostivat teatterin ja avasivat huhtikuussa 1977 Studio 54 -yökerhon. Se oli muutaman vuoden ajan New Yorkin suosituin klubi, joka oli tunnettu dekadentista ilmapiiristään. Klubi suljettiin, kun Rubell ja Schrager tuomittiin vuonna 1980 vankilaan veropetoksesta. Uudet omistajat avasivat yökerhon uudestaan, kunnes se maaliskuussa 1986 suljettiin lopullisesti.

Studio 54:n vapaaseen ilmapiiriin kuuluivat alastomuus tanssilattialla, paidattomat tarjoilijapojat, erilaisia seksuaalisia suuntauksia edustanut asiakaskunta ja häikäilemättömän valikoiva ovimieskäytäntö, joka suosi julkisuuden henkilöitä tai muuten sopivan näköisiä asiakkaita. Vakiokävijöihin kuuluivat Mick Jagger, Andy Warhol, Liza Minnelli, Michael Jackson ja monet muut kuuluisuudet. Paikka symbolisoi siirtymistä 1970-luvun vapaamielisyydestä ja hedonismista 1980-luvun juppikulttuuriin.

Studio 54:stä tehtiin 1990-luvun lopulla parikin elokuvaa, Mark Christopherin *[[54 (elokuva)|54]]* (1998) ja Whit Stillmanin *[[The Last Days of Disco]]* (1998).

## Lähteet

## Aiheesta muualla
Feliciano López

**Feliciano López Diaz-Guerra** (s. 20. syyskuuta 1981 Toledo, Espanja) on espanjalainen tennisammattilainen, joka on ollut parhaimmillaan maailmanlistalla sijalla 12. Hän on voittanut urallaan kuusi ATP-tason turnausta kaksinpelissä ja neljä nelinpelissä.

López voitti kauden 2004 päätteeksi uransa ensimmäisen ATP-turnauksen Wienissä, jolloin hän kaatoi finaalissa Guillermo Cañasin luvuin 6–4, 1–6, 7–5, 3–6, 7–5. Lisäksi hän ylsi samalla kaudella myös uransa ensimmäiseen nelinpelivoittoon Tukholmassa parinaan Fernando Verdasco. Lópezin toinen kaksinpelin turnausvoitto tuli helmikuussa 2010 Johannesburgissa, jonka finaalissa hän voitti Stéphane Robertin luvuin 7–5, 6–1. Tämän jälkeen hän on voittanut kaksinpeliturnauksen Eastbournessa vuosina 2013 ja 2014, Gstaadissa vuonna 2016 sekä Lontoon Queen's Clubilla vuonna 2017. Nelinpelin hän on voittanut Marc Lópezin parina Dohassa ja Ranskan avoimissa vuonna 2016 sekä Barcelonassa vuonna 2018. Yhdysvaltain avoimissa 2017 Lópezit ylsivät nelinpelin loppuotteluun.

Grand Slam -turnauksissa López on yltänyt puolivälieriin Wimbledonissa vuosina 2005, 2008 ja 2011 sekä Yhdysvaltain avoimissa 2015. Neljännelle kierrokselle hän on selviytynyt  Wimbledonissa vuosina 2002, 2003 ja 2014, Ranskan avoimissa vuonna 2004, Yhdysvaltain avoimissa vuosina 2007 ja 2010 sekä Australian avoimissa vuosina 2012 ja 2015.

Vuonna 2008 López kuului Davis Cupin voittaneeseen Espanjan joukkueeseen. Loppuottelussa Argentiinaa vastaan hän voitti kaksinpelissä Juan Martín del Potron sekä nelinpelissä Fernando Verdascon parina argentiinalaisparin Agustin Calleri / David Nalbandian. Espanja voitti loppuottelun pistein 3–1. Vuoden 2009 loppuottelussa Espanja voitti Tšekin pistein 5–0, ja López voitti Verdascon kanssa nelinpelissä Tomáš Berdychin ja Radek Štěpánekin lukemin 7–6(7), 7–5, 6–2.

## Lähteet
* Pelaajaprofiili ATP:n sivuilla 
* Feliciano Lópezin Davis Cup -tulokset 

### Viitteet

## Aiheesta muualla

* Feliciano Lópezin kotisivut
Määränpäänä Graceland

**Määränpäänä Graceland** () on Demian Lichtensteinin ohjaama yhdysvaltalainen toimintaelokuva vuodelta 2001. Elokuvan pääosissa esiintyvät Kurt Russell ja Kevin Costner.

Elokuva ehdolla Golden Raspberry Awardseissa, huonoimpana elokuvana.

## Juoni
Elokuva kertoo  rikollisjoukosta, joka aikoo ryöstää kasinon Elvikseksi pukeutuneena. Hyvin alkanut keikka kuitenkin saa ikävän lopun, kun ryöstöretki päättyy ammuskeluun ja yksi ryhmän jäsen kuolee pakomatkalla. Porukan jakaessa rahoja ryöstön suunnittelija Thomas J. Murphy haluaa, että ryöstössä kuolleen kumppanin rahat annetaan tämän omaisille. Hanson ei tähän suostu ja uhittelee Murphya aseella. Rauhoituttaan hän panee aseensa pois, mutta Murphy ampuu hänet oitis. Joukon rippeet lähtevät hautaamaan ruumista, mutta Murphy pettää muut ja ampuu Gusin ja Michaelin. Michael kuitenkin tointuu ja toteaa selvinneensä luotiliivien ansiosta. Tästä alkaa ryöstösaaliin raivokas metsästys. 

## Näyttelijät
Taipaleenkylä (Alavus)

**Taipaleenkylä** on Alavudella sijaitseva kylä. Kylän postiosoite on 63370 Taipalus, minkä vuoksi kylää kuulee joskus kutsuttavan myös Taipaluksenkyläksi. Kylä sijaitsee Alavuden ja Peräseinäjoen välisen tien varrella. Molempiin mainittuihin taajamiin on Taipaleenkylästä noin 15 kilometrin matka. Kylässä on kaksi järveä: Iso-Allasjärvi ja Vähä-Allasjärvi. Iso-Allasjärven äärellä on kylän yleinen uimaranta. Lisäksi kylässä on urheilukenttä ja pururata, sekä talvisin valaistu latu. Taipaleenkylän 89-vuotias koulu lopetti toimintansa toukokuussa 2008. Ilman elintarvikemyymälää kylä on ollut vuoden 1995 alusta alkaen. Pankki lopetettiin vuonna 1996.

## Lähteet
Vanity (laulaja)

**Vanity** (oikealta nimeltään **Denise Matthews**; 4. tammikuuta 1959 Niagara Falls – 15. helmikuuta 2016 Fremont, Kalifornia, Yhdysvallat) oli kanadalainen laulaja ja näyttelijä. Hän toimi laulajana 1980-luvulla funklaulaja Princen perustamassa yhtyeessä Vanity 6. Tuona aikana hän myös näytteli muun muassa elokuvassa *[[Idän lohikäärme]]* (1985), jossa hän esitti myös laulun ”7th Heaven”. Elokuva on hänen tunnetuimpansa. Vanity mainitaan myös useaan kertaan Nikki Sixxin Heroiinipäiväkirjassa.

Vanity seurusteli 1980-luvulla muun muassa Princen ja Nikki Sixxin kanssa.

1990-luvun loppupuolella Vanity taisteli kokaiiniriippuvuutta vastaan ja sairastui hyvin vakavasti. Hän oli sairautensa vuoksi vähällä kuolla. Selviydyttyään hän jätti uransa Hollywoodissa ja omisti sittemmin elämänsä kristinuskon julistustyölle. Hän kuoli munuaisvaurioon 57-vuotiaana 15. helmikuuta 2016 sairaalassa Kalifornian Fremontissa.

## Filmografia
* *Klondike Fever* (1980)
* *[[Terror Train]]* (1980)
* *Tanya’s Island* (1980)
* *[[Idän lohikäärme|The Last Dragon]]* (1985)
* *Never Too Young to Die* (1986)
* *[[Pahan otteessa (vuoden 1986 elokuva)|Pahan otteessa]]* (1986)
* *Deadly Illusion* (1987)
* *[[Action Jackson]]* (1988)
* *South Beach* (1992)
* *Neon City* (1992)
* *Da Vinci’s War* (1993)
* *Kiss of Death* (1995)

## Lähteet

## Aiheesta muualla
*
Reino Lahtinen

**Reino Johannes Lahtinen** (8. tammikuuta 1918 Helsingin pitäjä – 27. marraskuuta 1988 Tampere) oli suomalainen näytelmäkirjailija ja televisiokäsikirjoittaja.

Reino Lahtisen vanhemmat olivat tiilenpolttaja Kalle Lahtinen ja sekatyöläinen Fanny Lindgren. Lahtinen kävi kansakoulun ja työskenteli ennen päätoimiseksi kirjailijaksi ja käsikirjoittajaksi ryhtymistään 1962 leipurina sekä Alkon palveluksessa pesukonemiehenä, myyjänä ja apulaisesimiehenä.

Lahtinen muistetaan erityisesti kahden, aikanaan suositun televisiosarjan *[[Heikki ja Kaija]]* (1961-1971) sekä *[[Rintamäkeläiset]]* (1972-1978) käsikirjoittajana. Niiden lisäksi hän on kirjoittanut monia näytelmiä ja kuunnelmia. Vuonna 1961 Toivo Särkkä ohjasi ja tuotti elokuvan *Me*, joka perustui Lahtisen Tampereen teatterissa 25. marraskuuta 1959 kantaesitettyyn näytelmään *Arvottomat*.

Lahtisen puoliso oli vuodesta 1938 lähtien Taina Tuulikki Aitonen.

## Näytelmiä
* *Arvottomat* (1959)
* *Kultasuu* (1961)
* *Vain ihmisiä* (1961)
* *Luojan pienet kusiaiset* (1963)
* *Yks Väiski vaan* (1963)

## Televisiosarjojen käsikirjoituksia
* *[[Heikki ja Kaija]]* (1961–1971)
* *[[Petteri Pyörittäjä]]* (1965–1969)
* *[[Immanuel Perperi ja hänen vaimonsa Sofia]]* (1970–1971)
* *[[Rintamäkeläiset]]* (1972–1978)

## Televisioelokuvien ja -näytelmien käsikirjoituksia
* *Vain ihmisiä* (1962)
* *Ketunpesä* (1965)
* *Kauppa-Lopo* (1968) (Minna Canthin novellin televisiosovitus)
* *Kosiomies* (1968)
* *Lennu* (1968)

## Palkinnot
* II palkinto Lilla Teaternin näytelmäkilpailussa 1958
* Yleisradion kuunnelmapalkinto 1965
* Tampereen kaupungin näytelmäpalkinto 1967
* Pro Finlandia -mitali 1971

## Lähteet
* 
* Näytelmät.fi: Reino Lahtinen
* Reino Lahtisen kokoelma. Tampereen yliopiston kirjasto 
* Internet Movie Database: Reino Lahtinen

## Aiheesta muualla
* Käsikirjoittaja Reino Lahtinen esittelee Rintamäkeläiset-sarjan (Yle Elävä arkisto)
NBA:n kolmen pisteen heittokilpailu

**NBA:n kolmen pisteen heittokilpailu** on NBA:n  lauantaina järjestettävä kilpailu, jossa liigan parhaat kolmen pisteen heittäjät ottavat mittaa toisistaan.

Osanottajat heittävät minuutin aikana 25 kolmen pisteen heittoa tavoitteenaan saada mahdollisimman paljon pisteitä. Pallot on järjestetty viiden pallon ryhmiin kolmen pisteen kaarelle 45 asteen välein. Jokaisen ryhmän viimeinen pallo on kahden pisteen arvoinen, kun muista saa yhden pisteen. Näin kilpailun maksimipistemäärä on 30.

## Voittajat
*1986 - Larry Bird, Boston Celtics
*1987 - Larry Bird, Boston Celtics
*1988 - Larry Bird, Boston Celtics
*1989 - Dale Ellis, Seattle SuperSonics
*1990 - Craig Hodges, Chicago Bulls
*1991 - Craig Hodges, Chicago Bulls
*1992 - Craig Hodges, Chicago Bulls
*1993 - Mark Price, Cleveland Cavaliers
*1994 - Mark Price, Cleveland Cavaliers
*1995 - Glen Rice, Miami Heat
*1996 - Tim Legler, Washington Bullets 
*1997 - Steve Kerr, Chicago Bulls
*1998 - Jeff Hornacek, Utah Jazz
*1999 - Peruttu työsulun vuoksi
*2000 - Jeff Hornacek, Utah Jazz
*2001 - Ray Allen, Milwaukee Bucks
*2002 - Predrag Stojaković, Sacramento Kings
*2003 - Predrag Stojaković, Sacramento Kings
*2004 - Voshon Lenard, Denver Nuggets
*2005 - Quentin Richardson, Phoenix Suns
*2006 - Dirk Nowitzki, Dallas Mavericks
*2007 - Jason Kapono, Miami Heat
*2008 - Jason Kapono, Toronto Raptors
*2009 - Daequan Cook, Miami Heat
*2010 - Paul Pierce, Boston Celtics
*2011 - James Jones, Miami Heat
*2012 - Kevin Love, Minnesota Timberwolves
*2013 - Kyrie Irving, Cleveland Cavaliers
*2014 - Marco Belinelli, San Antonio Spurs
*2015 - Stephen Curry, Golden State Warriors
*2016 - Klay Thompson, Golden State Warriors
*2017 - Eric Gordon, Houston Rockets

## Aiheesta muualla
* Tulokset vuosi vuodelta
Miroslava Jaškovská

**Miroslava Jaškovská** (s. 5. maaliskuuta 1955 Čeladná) on entinen tšekkiläinen maastohiihtäjä, joka edusti aktiiviurallaan Tšekkoslovakiaa. Hän oli mukana voittamassa Tšekkoslovakialle MM-pronssia 4×5 kilometrin viestistä Falunin MM-kisoissa 1974. Jaskovskán lisäksi joukkueeseen kuuluivat Alena Bartošová, Gabriela Sekajová ja Blanka Paulů. Jaskovská hiihti viestissä kolmannen osuuden.
Paul Brickman

**Paul Brickman** (s. 23. huhtikuuta 1949) on yhdysvaltalainen elokuvaohjaaja ja -käsikirjoittaja. Hänet muistetaan parhaiten vuoden 1983 menestyskomediasta *Riskibisnes*. 

Brickmanin myöhempää tuotantoa on elokuva *[[Uusi elämä edessä]]* (1990). 

## Aiheesta muualla
*
Curtis Armstrong

**Curtis Armstrong** (s. 27. marraskuuta 1953) on yhdysvaltalainen näyttelijä.

## Ura
Armstrong saavutti kansainvälistä kuuluisuutta ensimmäistä kertaa vuonna 1983, kun hän esiintyi Paul Brickmanin elokuvassa *[[Riskibisnes]]*. Huomattavia rooleja hänellä on ollut myös elokuvassa *[[Nörttien kosto]]* (1984) ja sen jatko-osissa: *[[Nynnyjen kosto II]]* (1987), *[[Nörttien kosto]]* (1992) ja *[[Kahjot kuittaa]]* (1994). 

Muita rooleja Armstrongilla on ollut muiden muassa elokuvissa *[[Kahden taalan tohtori]]* (1985) ja *[[Ray (elokuva)|Ray]]* (2004). 

## Filmografia

### Elokuvissa

## Yksityiselämä
Armstrong syntyi Detroitissa, Michiganissa. Hänen vanhempansa ovat Norma E. (o.s. D’Amico) ja Robert Leroy Armstrong. Armstrong kävi koulua Berkley High Schoolissa ja valmistui Oakland Universitysta.

Armstrong on ollut vuodesta 1994 naimisissa Elaine Aronsonin kanssa. Heillä on 1996 syntynyt tytär, Lily Armstrong.

## Aiheesta muualla
*
Jeff Kanew

**Jeff Kanew** (s. 16. joulukuuta 1944) on yhdysvaltalainen elokuvaohjaaja, jonka menestyneimpänä työnä muistetaan *[[Nörttien kosto]]* (1984). Hän on kuitenkin luonut myös sen ulkopuolella laajan tuotannon, jonka uudempaan päähän lukeutuu komedia *National Lampoon's Adam & Eve* (2005).

Näiden väliin ajoittuneista elokuvista mainittavimpia ovat *Täysosuma!* (1985), *Kovat kaverit* (1986) ja *Beverly Hillsin bimbopartio* (1989). 

## Aiheesta muualla
*
Vaihtovelkakirjalaina

**Vaihtovelkakirjalaina** on korollinen tai koroton laina, jonka osakeyhtiö voi ottaa sijoittajalta. Lainan ehdoissa sovitaan siitä, onko sijoittajalla laina-ajan päätyttyä oikeus halutessaan vaihtaa koko lainamäärä tai osa siitä yhtiön osakkeisiin ennalta määrätyn vaihtosuhteen mukaisesti. Kyseessä on siis jossain määrin optiota muistuttava järjestely.

Vaihtosuhde (se, kuinka monta osaketta lainanantaja saa tietyllä lainamäärällä) voi olla kiinteä tai se voidaan sopia määräytyväksi vaihtoajankohdan olosuhteiden perusteella, esimerkiksi yhtiön tilinpäätöksestä laskettavien taloudellisten tunnuslukujen mukaan. Vaihto voi tapahtua ennalta sovittuna ajankohtana tai tiettyjen olosuhteiden vallitessa. Vaihtovelkakirjalaina voi olla suunnattu tietylle kohderyhmälle niin, että osakkeiden merkintäoikeutta ei voida siirtää.

Vaihtovelkakirjalainassa yhdistyy lainan korkotuotto ja mahdollisuus joko lainapääoman palautukseen tai osakkeen arvonnousun hyödyntämiseen. Se on näin ollen oman pääoman ja vieraan pääoman välimuoto. Vaihtovelkakirjalaina on suosittu rahoitusmuoto esimerkiksi tilanteissa, joissa pääomasijoittajat rahoittavat pientä kasvuvaiheessa olevaa yritystä. Lainaan sisältyvä optio kasvuyrityksen lainan vaihtamisesta myöhemmin osakkeiksi voi olla sijoittajan kannalta erittäin arvokas. Kasvuyrityksen ei tästä syystä yleensä tarvitse maksaa vaihtovelkakirjalainalle yhtä suurta korkoa kuin muulle lainalle.

## Aiheesta muualla
;Lakeja
* 
* Osuuskuntalaki, Finlex.
* Vakuutusyhtiölaki, Finlex.
;Muuta
*laki24.fi 
*PRH: Optio- ja muut erityiset oikeudet
Ondrej Nepela

**Ondrej Nepela** (22. tammikuuta 1951 Bratislava, Tšekkoslovakia – 2. helmikuuta 1989 Mannheim, Länsi-Saksa) oli slovakialainen taitoluistelija. Hän voitti kultaa talviolympialaisissa 1972, maailmanmestaruuskilpailuissa 1971–1973 ja Euroopan-mestaruuskilpailuissa 1969–1973. Hän kilpaili olympialaisissa jo 13-vuotiaana Innsbruckissa 1964 ja sijoittui Grenoblen 1968 olympialaisissa kahdeksanneksi.

Bratislavassa syntynyt Nepela aloitti luistelun 7-vuotiaana ja sai valmennusta Hilda Múdralta. Hän itse valmensi myöhemmin Claudia Leistneriä. Hän luisteli Holiday on Icessa kolmentoista vuoden ajan. 

Nepela menehtyi AIDSin komplikaatioihin Mannheimissä, Saksassa 38-vuotiaana. Hänen maineensa on kuitenkin jäänyt elämään; vuonna 2000 hänet nimitettiin Slovakiassa vuosisadan urheilijaksi. Entinen valmentaja Múdra otti palkinnon vastaan hänen puolestaan.

## Lähteet

* 

### Viitteet
Hana Mašková

**Hana Mašková** (26. syyskuuta 1949 – 31. maaliskuuta 1972) oli tšekkiläinen taitoluistelija. Hän voitti naisten yksinluistelun Euroopan-mestaruuden vuonna 1968 ja saavutti pronssisijoja myös talviolympialaisissa ja maailmanmestaruuskilpailuissa.

Mašková luisteli vuoden 1969 jälkeen Holiday on Icessa. Hän kuoli auto-onnettomuudessa Ranskassa vain 22-vuotiaana.

## Lähteet
* 

### Viitteet
Toller Cranston

**Toller Shalitoe Montague Cranston** CM (20. huhtikuuta 1949 Hamilton, Ontario – 24. tammikuuta 2015 San Miguel de Allende, Meksiko) oli kanadalainen taitoluistelija. Hän oli miesten yksinluistelun Kanadan-mestari vuosina 1971–1976.

Cranston ylsi pronssisijoille maailmanmestaruuskilpailuissa 1974 ja talviolympialaisissa 1976. Hän ryhtyi aktiiviuransa jälkeen taidemaalariksi.

Cranston nimettiin Order of Canadaan vuonna 1977 ja Canada's Walk of Fameen vuonna 2003.

Cranston kuoli sydänkohtaukseen tammikuussa 2015.

## Lähteet

## Aiheesta muualla
Claudia Leistner

**Claudia Leistner** (s. 15. huhtikuuta 1965) on saksalainen taitoluistelija. Hän voitti naisten yksinluistelun Euroopan-mestaruuden vuonna 1989.

Leistner ylsi vuosina 1983 ja 1989 toiselle sijalle maailmanmestaruuskilpailuissa. Talviolympialaisissa hänen parhaaksi sijoituksekseen jäi Calgaryssa 1988 saavutettu kuudes sija. 

## Lähteet

* 

### Viitteet
Disneyn Nine Old Men -ryhmä

**Disneyn ''Nine Old Men'' -ryhmä** () oli Disney-yhtiön animaattorien ydinjoukko vuonna 1937 valmistuneesta *[[Lumikki ja seitsemän kääpiötä|Lumikista]]* aina vuonna 1977 valmistuneeseen *[[Pelastuspartio Bernard ja Bianca]]an*. Walt Disneyllä oli tapana leikkisästi kutsua animaattoriryhmää ”yhdeksäksi vanhaksi miehekseen” viitaten presidentti Franklin D. Rooseveltin käyttämään nimitykseen Yhdysvaltain korkeimmasta oikeudesta. Vitsi piilee siinä, että korkeimman oikeuden jäsenet olivat varsin vanhoja, kun taas animaattorit olivat tuolloin vielä 30–40 vuoden iässä.

## Ryhmän jäsenet
* Les Clark
* Ollie Johnston
* Frank Thomas
* Wolfgang Reitherman
* John Lounsbery
* Eric Larson
* Ward Kimball
* Milt Kahl
* Marc Davis
Trilleri

**Trilleri** on kirjallisuuden tai elokuvataiteen tyylilaji, jonka kerronta keskittyy jännityksen luomiseen ja sen ylläpitämiseen. Trillerin synonyymeja ovatkin jännityselokuva ja jännitysromaani. Trillerin alalajityyppejä ovat muun muassa poliittinen trilleri ja psykologinen trilleri. Useimmiten trilleri kuitenkin sekoittuu muiden lajityyppien ja alalajityyppien kanssa.

Tunnettuja trillerikirjoja ovat muun muassa Dan Brownin *[[Da Vinci -koodi]]* (2003) ja Eoin Colferin *[[Artemis Fowl]]*. Tunnettuja trillerielokuvia ovat muun muassa *[[Uhrilampaat]]* ja *[[Psyko (vuoden 1960 elokuva)|Psyko]]*.

## Jännityskirjallisuus
**Jännityskirjallisuus** jaetaan *Kaunokin* (kaunokirjallisuuden asiasanasto) 
mukaan eri alalajeihin:

* kovaksikeitetty rikoskirjallisuus
* oikeudenkäyntikirjallisuus
* poliisikirjallisuus
* psykologinen jännityskirjallisuus
* rikoskirjallisuus
* salapoliisikirjallisuus
* seikkailukirjallisuus
* suljettu huone 
* vakoilukirjallisuus

## Jännityselokuvat
Jännityselokuva lajityyppinä on lähtöisin kirjallisuudesta. Jännitykseen luontiin elokuvatekniikassa käytetään leikkausta, kuvakulmia ja kamera-ajoja. Jännitystä onkin käytetty elokuvakerronnan tehokeinona aina elokuva alkuajoista alkaen. Varhaisen jännistyselokuvan merkittäviä vaikutteita olivat saksalainen ekspressionismi, esimerkiksi Fritz Langin *[[M – kaupunki etsii murhaajaa]]*, ja Alfred Hitchcockin Englannin kauden trillerit (esimerkiksi *[[Puhtauden lunnaat]]*).

## Lähteet

## Aiheesta muualla
* Alanen, Antti: *Elokuva ja psyyke : verhon takana*, Minerva 2007.
* Juri Nummelin: Trillerin historiaa. *Ulkomaisia trillerikirjailijoita* -teoksen esipuhe.
Joe Roth

**Joe Roth** (s. 13. kesäkuuta 1948 New York) on yhdysvaltalainen elokuvaohjaaja ja -tuottaja, jonka töiden joukossa ovat *[[Nynnyjen kosto II]]* (1987), *[[Unohdetut]]* (2004) ja *[[Skipataan joulu]]* (2004).

Roth on kaudella 2009 jalkapallon MLS-liigassa aloittavan Seattle Soundersin pääomistaja.

## Lähteet

## Aiheesta muualla
*
Jimmy DeGrasso

**Jimmy DeGrasso** (s. 16. maaliskuuta 1963 Bethlehem, Pennsylvania, Yhdysvallat) on yhdysvaltalainen rumpali. Hän korvasi Nick Menzan Megadethissä. Nykyään DeGrasso soittaa F5:ssa.

## Yhtyeet
* Alice Cooper ~ 1993-1996, 2001, 2011
* F5 ~ 2007-
* Lita Ford
* MD.45 ~ 1996
* Megadeth ~ 1998-2002
* Ministry ~ 2007-2008
* Ozzy Osbourne ~ 1986-1987
* Suicidal Tendencies ~ 1992-1994
* Y&T ~ 1987-1991
* White Lion ~ 1991

## Aiheesta muualla
*Jimmy DeGrasson virallinen kotisivu
Elizabeth Franz

**Elizabeth Franz** (18. kesäkuuta 1941 Akron, Ohio – 4. marraskuuta 2025 Woodbury, Connecticut) oli yhdysvaltalainen näyttelijä.

Franz voitti Tony-palkinnon Linda Lomanin roolista *[[Kauppamatkustajan kuolema|Kauppamatkustajan kuolemassa]]* 1999, ja hänellä oli kaksi epäonnistunutta ehdokkuutta. Hän voitti lisäksi Obien. 

Franz, joka oli myös televisio- ja elokuvanäyttelijä, oli ehdolla Emmy-palkinnon saajaksi vuonna 2000. Hän oli naimisissa kollegansa Ed Binnsin kanssa vuodesta 1983 tämän kuolemaan 1990. 

## Lähteet

## Aiheesta muualla
*
Tiia Törmälä

**Tiia Törmälä** (s. 13. lokakuuta 1990 Rovaniemi) on suomalainen kivääriampuja. Hän edustaa Rauman Seudun Urheiluampujia.

## Ennätykset

## Aiheesta muualla
Profiili
Les Clark

**Les Clark** (17. marraskuuta 1907 – 12. syyskuuta 1979) oli yhdysvaltalainen animaattori. Hän oli ensimmäinen Disneyn ''Nine Old Men'' -ryhmään kuuluneista henkilöistä ja ainoa sen jäsenistä, joka työskenteli Ub Iwerksin kanssa Mikki Hiiren parissa. Clark liittyi Disney-yhtiöihin vuonna 1927.
Pikkumunkkitangara

**Pikkumunkkitangara** (*Conothraupis mesoleuca*) on erittäin uhanalaisena Brasiliassa elävä lintu. Lajia luultiin sukupuuttoon kuolleeksi, mutta niitä löytyi vuonna 2003 neljältä pieneltä alueelta Emasin kansallispuistosta  Cerradosta.

Pikkumunkkitangara on kooltaan noin 16-senttinen. Pikkumunkkitangara muistuttaa ulkonäöltään yleisempää ja laajemmalle levinneempää munkkitangaraa (*Conothraupis speculigera*). Koiras on musta lukuun ottamatta valkeaa alavatsaa ja pientä valkoista siipipilkkua. Naaraan värityksestä ei ole tarkkoja tietoja..

Pikkumunkkitangarat elävät kuivissa metsissä pensaikkoisilla alueilla. Lajia luultiin aiemmin harvinaisemmaksi, mutta 2010-luvulla niitä on havaittu useammista paikoista. Kansainvälinen luonnonsuojeluliitto muuttikin vuonna 2017 lajin luokitusta äärimmäisen uhanalaisesta erittäin uhanalaiseksi. Useat kannan pienenemiseen vaikuttavat tekijät ovat vielä tuntemattomia, mutta yhtenä pääsyynä pidetään metsien raivausta maanviljelysmaaksi. 

## Lähteet
David Arkin

**David George Arkin** (24. joulukuuta 1941 – 14. tammikuuta 1991) oli yhdysvaltalainen näyttelijä. Hän esiintyi muiden muassa elokuvissa *[[Saanko suudella perhostasi?]]* (1968), *[[M.A.S.H. – armeijan liikkuva kenttäsairaala]]* (1970), *[[Presidentin miehet]]* (1976) ja *[[Cannonball (elokuva)|Cannonball]]* (1976).

Arkin teki 49-vuotiaana itsemurhan Los Angelesissa, Kaliforniassa.

## Aiheesta muualla

*
Jesse Peltomäki

**Jesse Peltomäki** (s. 1. maaliskuuta 1989 Kuortane) on suomalainen pistooliampuja. Hän edustaa Kuortaneen Kuntoa ja häntä valmentaa isänsä Reino Peltomäki.

Peltomäki sijoittui Belgradin EM-kilpailuissa 2005 neljänneksi poikien 25 m vakiopistoolissa. Seuraavana vuonna hän oli Zagrebin MM-kilpailuissa viides poikien 25 m urheilupistoolissa ja kuudes 25 m vakiopistoolissa. Vuonna 2008 Peltomäki saavutti pronssia poikien urheilupistoolissa nuorten EM-kilpailuissa Plzeňissä tuloksella 575 ja oli lisäksi kuudes 50 metrin pistoolissa. 

## Ennätykset

## Lähteet
*Profiili
Tatyana Ali

**Tatyana Marisol Ali** (s. 24. tammikuuta 1979 Brooklyn, New York, Yhdysvallat) on yhdysvaltalainen näyttelijä ja R&B-laulaja. Hän esiintyi Ashley Banksin roolissa *[[Bel-Airin prinssi]]ssä*. 

Ali syntyi Long Islandilla, New Yorkin osavaltiossa. Hänen äitinsä on Panamasta ja isänsä Trinidad ja Tobagosta; hän puhuu sujuvasti sekä englantia että espanjaa. 

Ali esiintyy will.i.amin laulussa ”Yes We Can”. Hän on julkaissut sooloartistina albumin *Kiss the Sky* (1998), joka singleineen oli menestys listoilla niin Yhdysvalloissa kuin Euroopassakin.

## Filmografia

## Diskografia
### Studioalbumit
* Kiss the Sky (1998)

### EP:t
* Hello (2014)

### Singlet
* Daydreamin (1998)
* Boy You Knock Me Out (1998)
* Everytime (1999)
* Wait for it (2014)

## Aiheesta muualla

*
Porto Venere

**Porto Venere** (myös *Portovenere*) on kaupunki Italian Liguriassa. Kaupungissa oli vuoden 2015 lopulla 3&nbsp;630 asukasta, ja se sijaitsee vaikeakulkuisella kallioniemellä La Spezian lahden länsipäässä. 

## Talous
Kaupunki on aikaisemmin saanut toimeentulonsa merenkulusta ja kalastuksesta, eivätkä yhteyden maitse ole nykyäänkään hyvät. Meriyhteys La Speziasta on kätevin tapa saapua Porto Venereen. Matkailu on nykyisin kaupungin tärkein elinkeino. 1200-luvulta alkaen kaupungissa on järjestetty elokuussa kulkue Madonna Biancan kunniaksi.

## Kulttuurikohde
Kaupungin värikkäät ja kapeat talot ja niiden väliset *carugi*-kadut muodostavat pittoreskin kokonaisuuden. Niemen kärjessä sijaitsee vanha linnoitus. Portovenere muodostaa lähialueineen 47 neliökilometrin laajuisen suojelukohteen, johon kuuluvat Portoveneren lisäksi Cinque Terren rannikkoalue sekä Tinon, Palmarian ja Tinetton saaret. Alue on kuulunut Unescon maailmanperintöluetteloon vuodesta 1997.

## Lähteet

## Aiheesta muualla
Phillip Alford

**Phillip Alford** (s. 11. syyskuuta 1948) on yhdysvaltalainen näyttelijä, joka esiintyi Jem Finchin roolissa vuoden 1962 elokuvassa *[[Kuin surmaisi satakielen (elokuva)|Kuin surmaisi satakielen]]*. Alford syntyi Gadsdenissa, Alabamassa.

*Kuin surmaisi satakielen* -elokuvan jälkeen Alford näytteli vielä muutamissa elokuvissa ja televisiotuotannoissa, kuten sotaelokuvassa *[[Kunnian laakso]]* (1965), mutta 22-vuotiaana hän vetäytyi Hollywoodista ja pestautui isänsä rakennusyritykseen. Hän on sen jälkeen pysytellyt poissa parrasvaloista.

## Lähteet

## Aiheesta muualla

*